《来月楼试竹茶炉和韵》
明代·王瑛

楼在空中月在濠，茗炉小试欲生涛。火兼文武功非易，香泻漪澜品亦高。

六椀通灵容我共，一尊低唱任渠豪。乘风便为苍生念，何日颠崖命可逃。

作者简介：常州府无锡人，字汝玉，别号石沙山人。嘉靖十一年进士。授太常博士。官至监察御史。理山东、河南马政，巡按福建，皆能兴利除弊。有《王侍御集》。